ΓΡΑΠΤΗ ΕΡΩΤΗΣΗ E-2381/96 υποβολή: Glenys Kinnock (PSE) προς την Επιτροπή (6 Σεπτεμβρίου 1996)

Θέμα: Οι σχέσεις της Ευρωπαϊκής Επιτροπής με τη Γουατεμάλα

Θα ήταν δυνατό να παρουσιάσει η Επιτροπή τις σχέσεις που συνδέουν σήμερα την Ευρωπαϊκή Ένωση με τη Γουατεμάλα, και ιδιαίτερα τις προσπάθειες που έχει καταβάλει προκειμένου να βελτιώσει την κατάσταση στην οποία βρίσκονται τα παιδιά των δρόμων της εν λόγω χώρας;

Απάντηση του κ. Marin εξ ονόματος της Επιτροπής (4 Οκτωβρίου 1996)

Η κοινοτική βοήθεια στη Γουατεμάλα εντατικοποιήθηκε προοδευτικά από το 1991, σφραγίζοντας έτσι τη βούληση υποστήριξης της ειρηνευτικής διαδικασίας που μόλις είχε αρχίσει. Έτσι, από το 1994, η Γουατεμάλα ήταν ο πρώτος δικαιούχος της κοινοτικής βοήθειας στην Κεντρική Αμερική. Το 1995, το συνολικό ποσό της διμερούς συνεργασίας έφθανε τα 45,6 εκατ. ECU. Το σημαντικό αυτό ποσό προσδίδει στην Κοινότητα ιδιαίτερη ευθύνη και πρωταρχικό ρόλο όσον αφορά τις προοπτικές ανάπτυξης της Γουατεμάλας.

Μέχρι σήμερα, η βοήθεια της Κοινότητας στη Γουατεμάλα ακολούθησε δύο άξονες, στους οποίους, άλλωστε, διατηρεί αναγνωρισμένη την αρχηγία:

- οικονομική και τεχνική συνεργασία που γίνεται κυρίως μέσω σειράς προγραμμάτων ολοκληρωμένης ανάπτυξης στις ζώνες που είναι οι φτωχότερες και έχουν θιγεί περισσότερο από τις συγκρούσεις.

- βοήθεια στην επανένταξη των επαναπατρισθέντων με τη μορφή ενεργειών επείγουσας ανάγκης, προγράμματος αυτάρκειας και επίσης υποστήριξης σε ειδικούς οργανισμούς.

Λαμβάνοντας υπόψη τη σημερινή κατάσταση της χώρας και τους αποδεκτούς συμβιβασμούς από την κυβέρνηση του Alvaro Arzu και τους κύριους παράγοντες της κοινωνίας των πολιτών στην ειρηνευτική διαδικασία, η στρατηγική της μελλοντικής συνεργασίας θα πρέπει να στηρίζεται στους ακόλουθους τέσσερεις άξονες:

- υποστήριξη στην ειρηνευτική διαδικασία, στερέωση και εκσυγχρονισμός του κράτους δικαίου 7

- καταπολέμηση της φτώχειας και υποστήριξη των κοινωνικών πολιτικών 7

- υποστήριξη στην οικονομική ανάπτυξη.

Η Κοινότητα, γνωρίζοντας τη σημασία του φαινομένου των παιδιών του δρόμου στη Γουατεμάλα του οποίου είναι γνωστές οι κοινωνικές και οικονομικές αιτίες (μετανάστευση μαζική προς την πρωτεύουσα, καταστροφή του θεσμού της οικογένειας, απώλεια της πολιτιστικής ταυτότητας), έχει χρηματοδοτήσει, μεταξύ 1991 και 1994, διάφορες πρωτοβουλίες, τόσο προς όφελος μη κυβερνητικών οργανισμών (ΜΚΟ), όσο και δημοσίων αρχών που αποβλέπουν στην επίλυση αυτού του προβλήματος.

Ο ουσιαστικός στόχος αυτών των διαφορετικών ενεργειών ήταν να προσφέρουν βοήθεια και κατάρτιση στα παιδιά του δρόμου ώστε να βελτιωθούν, αφενός, οι συνθήκες ζωής τους και, αφετέρου, να οδηγήσουν βαθμιαία τα παιδιά αυτά στο να αφήσουν τον κόσμο του δρόμου, παρέχοντας στη διάθεσή τους χώρους υποδοχής και στέγασης (κέντρα υποδοχής, σχολεία κατάρτισης).

Μπροστά στα θετικά αποτελέσματα αυτών των διαφορετικών πρωτοβουλιών, ένα πρόγραμμα για τα παιδιά του δρόμου της Guatemala City (2,5 εκατ. ECU σε 3 χρόνια) που προτάθηκε το 1994 και κατέστη λειτουργικό από τον Ιανουάριο του 1996, αποσκοπεί, με τη σειρά του, να επιλύσει το πρόβλημα που δημιουργεί η ύπαρξη περίπου 2.000 παιδιών στους δρόμους της πρωτεύουσας. Η ενέργεια αυτή διαρθρώνεται σε τρεις άξονες παρέμβασης:

- ενίσχυση του δυναμικού υποδοχής 4 ΜΚΟ 7

- βελτίωση της δυνατότητας υποδοχής των δημόσιων ιδρυμάτων 7

- προώθηση του ρόλου διαφορετικών δημόσιων αρχών (προώθηση της μεγαλύτερης συμμετοχής διαφόρων φορέων που ενδιαφέρονται για το θέμα προστασίας των ανηλίκων).